આ કાર્ટૂનમાં વિદેશ મંત્રાલયના કાર્યાલયની બહાર ગાંધીજીનું પૂતળું મૂકેલું છે અને આ વિભાગના બે જણા વાત કરી રહ્યા છે. એક જણ કહે છે, ‘અન્ય રાષ્ટ્રોના આંતરિક મામલામાં દખલ દે એવા રાષ્ટ્રપિતા હોવા કેટલું શરમજનક છે!’ ગાંધીજીએ દક્ષિણ આફ્રિકામાં કરેલાં ‘પરાક્રમો’ના સંદર્ભે આ કર્મચારી આમ કહી રહ્યો છે. તેની બાજુમાં જોધપુરી કોટ પહેરીને ઉભેલી વ્યક્તિ સરકારી અમલદાર જણાય છે અને પોતાના ઉપરીને ‘સારું’ લગાડવા માટે આમ કહેવાઈ રહ્યું હોય એમ લાગે છે. અમલદાર ખુદ આ ‘મૌલિક’ અનર્થઘટન સાંભળીને ડઘાઈ ગયા જણાય છે.